ფუჯინი
ფუჯინი (იაპონ. 風神?) — იაპონური ქარიშხლის ღმერთი, დაბადებისა და სიკვდილის ქალღმერთის იზანამის შვილი. ერთ–ერთი შინტოს უძველესი ღმერთებიდან. ის წარმოადგენს საშიშ გრძნეულ დემონს, წითელთავა და მწვანე კანის მქონე ჰუმანოიდს, რომელსაც ლეოპარდის ტყავი აცვია და მხრებზე ქარიშხლის დიდი ტომარა აქვს მოკიდებული. ფუჯინი იაპონურ ხელოვნებაში გვხვდება რაიჯინთან ერთად, როგორც ელვის, ქარიშხლისა და ჭექა-ქუხილის ღმერთი. ის მოხსენებულია კოჯიკის წყაროში.